Sekolah Menengah Kebangsaan Agama Limbang

**Sekolah Menengah Kebangsaan Agama Limbang** (Jawi: مدرسة ليمبانج الدينية الوطنية الثانوية)  atau nama ringkasnya *SMKALim atau SMKAL*, merupakan sebuah Sekolah menengah agama yang terletak di Km 11.7,Jalan Pandaruan, Peti Surat 493 di daerah Limbang di negeri Sarawak.

Pada 2021, Sekolah Menengah Kebangsaan Agama Limbang memiliki 257 pelajar lelaki dan 315 pelajar perempuan, menjadikan jumlah keseluruhan murid seramai 474 orang. Ia mempunyai seramai 54 orang guru dan 14 orang anggota kakitangan pelaksana.2020

## Falsafah sekolah

***VISI***

PENDIDIKAN BERKUALITI, INSAN TERDIDIK, NEGARA SEJAHTERA

***MISI***

MELESTARIKAN SISTEM PENDIDIKAN YANG BERKUALITI

UNTUK MEMBANGUNKAN POTENSI INDIVIDU

BAGI MEMENUHI ASPIRASI NEGARA

***MOTTO***

BERIMAN, BERILMU DAN BERAMAL

***SLOGAN***

SINERGI MEMBINA INSAN TERDIDIK, MUKHLISUN MENCIPTA KECEMERLANGAN

***MATLAMAT***

1. Memperkasakan SMK Agama Limbang sebagai sebuah institusi yang melahirkan teknorat Islam dan Ulama global.

2. Meningkatkan pencapaian akademik yang cemerlang bagi semua matapelajaran di peringkat PT3, SPM dan STPM dengan  gred purata yang berkualiti.

3. Meningkat profesionalisme, akademik, sahsiah dan inovasi guru sebagai guru yang berkualiti dan berkesan di sekolah dan kelas.

4. Memantapkan bi’ah agama dan sahsiah modal insan ke arah melahirkan personaliti yang unggul.

5. Meningkatkan jaringan kukuh melalui kerjasama dan kolaboratif dengan agensi/persatuan/majlis dan pelbagai badan NGO.

***LIMA DOMAIN BERKUALITI***

1.   Kepimpinan sekolah yang cemerlang – keberkesanan kepimpinan sekolah dijayakan oleh pemimpin yang beriman, berilmu dan bertaqwa  serta didokong oleh kolaborasi dan kerjasama strategik semua pihak yang berkepentingan untuk mencapai visi yang dipersetujui bersama.

2.   Guru yang profesional - Guru yang berketrampilan dan berwibawa dalam profesyennya serta memiliki sifat ikhlas dan prihatin terhadap pembangunan pendidikan adalah pemacu kecemerlangan pendidikan Sarawak

3.   Persekitaran SMK Agama Limbang yang kondusif – Persekitaran sekolah yang kondusif menyubur budaya Ilmu, budaya hidup beragama yang cemerlang dan budaya kerja yang berkualiti.

4.   Program Pembangunan Modal Insan Yang Berkesan – Program pembangunan modal insan yang berkesan dapat mencapai 6 aspirasi murid secara holistik yang selari dengan Falsafah Pendidikan Kebangsaan.

5.   Pembudayaan kecemerlangan  dan pemuafakatan  - Amalan budaya cemerlang dan bermuafakat menjadi kunci utama pendorong kecemerlangan organisasi dan warganya ke arah melahirkan modal insan yang qawiyul amin.

***SASARAN DAN HALATUJU SMKAL***

***OBJEKTIF UMUM FATHONAH***

1.     Meningkatkan akauntabiliti Pengetua, Penolong Kanan, Guru Kanan Mata Pelajaran, Ketua Panitia dan semua guru terhadap pencapaian sekolah.

2.     Meningkatkan interaksi dan perkongsian pengalaman.

3.     Meningkatkan tahap kemahiran pengurusan strategik terutamanya dalam pengurusan Kurikulum dan sumber.

4.     Meningkatkan prestasi sekolah ***(kualiti & kuantiti).***

***OBJEKTIF KHUSUS FATHONAH***

1.     Meningkatkan pencapaian semua murid.

2.     Melonjakkan keputusan PT3,SPM & STPM.

3.     Menyelaras program kecemerlangan sekolah.

***PENEKANAN PROGRAM FATHONAH***

## Sejarah
**PERIWAYATAN SMK AGAMA LIMBANG**

**Pengenalan** 

SMK Agama Limbang ditubuhkan pada tahun 1 Disember 1991 dengan menumpang sementara di tapak bangunan SMK Limbang.  Pada awal penubuhannya bilangan murid ketika itu adalah seramai 91 orang murid dan beroperasi dengan tiga buah kelas sahaja. Pada 19 September 2011 sejarah baharu bermula apabila SMK Agama Limbang beroperasi di tapak bangunan sendiri yang terletak kira-kira 11.7 kilometer daripada bandar Limbang. Antara objektif awal penubuhan sekolah agama ini adalah melahirkan murid yang mempunyai kecemerlangan akademik tanpa membelakangkan nilai-nilai agama. Selain itu diharapkan dapat menterjemahkan Falsafah Pendidikan Kebangsaan dalam membentuk realiti ilmu dan penghayatan Al Quran dan  As-Sunnah.

Kini setelah beroperasi selama 28 tahun, SMK Agama Limbang telah melahirkan ramai bijak pandai dalam  memenuhi pasaran kerja tempatan dan luar negara. Dalam hal ini SMK Agama Limbang boleh berbangga dengan pencapaian yang ada dalam melahirkan tenaga kerja tempatan dalam sektor awam dan swasta seiring dengan keperibadian Islam yang menitikberatkan tuntutan duniawi dan ukhrawi. Sesuatu yang membanggakan kebelakangan ini SMK Agama Limbang menunjukkan peningkatan yang ketara dari segi pencapaian keseluruhan sekolah. Tahap kemenjadian murid dalam tiga bidang utama sangat membanggakan dan SMK Agama Limbang sudah mampu berdiri sama tinggi dengan sekolah aliran agama dan asrama penuh yang lain di negara kita.

Bermula tahun 1999 SMK Agama Limbang telah menempa sejarah baharu apabila pengajian Tingkatan 6 dalam aliran agama telah dtawarkan bagi menampung bilangan yang layak ke tingkatan 6 yang semakin meningkat saban tahun.  Pada tahun tahun ini SMK Agama Limbang beroperasi seramai 46  guru orang  dan bilangan AKP pula seramai 14 orang.  Setakat hari ini bilangan murid yang belajar di sekolah ini adalah seramai 474 orang bagi mewakili 22 buah kelas.  SMK Agama Limbang telah membuat ketetapan bahawa semua murid diwajibkan untuk tinggal di asrama bagi memenuhi  tuntutan peningkatan kemenjadian murid.

**Pencapaian sekolah**

Dengan penekanan slogan "MUKHLISUN MENCIPTA KECEMERLANGAN " pihak sekolah telah memberikan tumpuan khusus ke arah kemenjadian murid melalui  tiga agenda utama iaitu bidang akademik, kokurikulum dan sahsiah murid.  Kesungguhan dan komitmen solgan  ini dapat dibuktikan apabila SMK Agama Limbang telah berjaya melonjakkan pencapaian bidang tertentu sepanjang tahun sehingga mencapai ke peringkat antarabangsa.

**Kurikulum ( akademik )**

Pencapaian dalam bidang  akademik terutamanya keputusan peperiksaan awam SPM dan STPM  menunjukkan lonjakan yang ketara. Bagi pencapaian SPM pada tahun 2016  Gred Purata Sekolah (GPS ) yang dicapai  ialah 6.13  dan meningkat secara mendadak pada 2017 kepada 4.84. Kecemerlangan ini berterusan apabila ianya ini melonjak pada 2018 kepada  4.40 iaitu peningkatan  tertinggi dalam kalangan 7 buah sekolah agama negeri Sarawak. Pada tahun tersebut pihak sekolah telah berjaya melahirkan seorang calon yang memperoleh semua A dalam semua mata pelajaran .  Bagi pencapaian STPM GPS pada tahun 2016 ( 2.69 ) , 2017 ( 2.82 ) dan  2018 ( 2.71 ). Keputusan  PT3 pada tahun 2018 juga amat menggalakkan apabila 2 orang calon sekolah memperoleh 11 A.  Dalam pada itu, pihak sekolah juga memberikan galakan kepada murid untuk terlibat secara aktif dalam aktiviti kurikulum sebagai satu usaha sokongan ke arah peningkatan pencapaian akademik murid.  Antara pencapaian terbaik adalah pemilihan seorang murid Tingkatan 4 Sains iaitu Sharifah Nur Balqis binti Wan Serail yang terpilih ke peringkat antarabangsa dalam Program Sakura Science High School Plan di Tokyo Jepun pada 15 hingga 22 Jun 2019. Pemilihan murid ini berdasarkan kepada pencapaian terbaik ( 11A ) dalam PT3 pada tahun 2018. Dalam pada itu, pada tahun 2018 SMK Agama telah dapat melahirkan calon mendapat A dalam semua mata pelajaran yang diduduki. 6 orang calon telah mendapat anugerah daripada Yayasan Sarawak atas keputusan yang cemerlang dalam peperiksaan awam SPM dan STPM yang diduduki pada tahun 2018.

**Kokurikulum**

Dalam bidang Kokurikulum pula SMK Agama Limbang telah berjaya melahirkan beberapa orang atlit  sehingga terpilih dan berjaya ke peringkat negeri dalam acara olahraga. Antara acara yang di seratai ialah acara rentas desa dan larian 200 dan 400 meter. Selain daripada itu dalam bidang unit beruniform terutama pasukan pengakap sekolah telah menyertai perkhemahan sehingga peringkat antarabangsa di Negara Berunei Darusalam.   Baharu-baharu ini SMK Agama Limbang telah berjaya ke peringkat negeri dalam Karnival Sukan Tingkatan 6 dalam acara Futsal. Dalam bidang keagamaan

Sahsiah murid

Pada dasarnya peningkatan sahsiah murid juga memperlihatkan perkembangan yang  positif dari masa ke semasa. Peratus kehadiran murid ke sekolah sejak beberapa tahun kebelakangan ini menunjukkan peningkatan yang ketara. Jadual di bawah menunjukkan peratus kehadiran murid ke sekolah pada tahun 2014 hingga tahun 2018.

Dalam usaha meningkatkan kehadiran murid ini pihak sekolah menjalinkan kerjasama erat bersama PIBG sekolah dan agensi berkaitan. Program CAKNA dijalankan sebaik mungkin bagi mengatasi masalah ponteng sekolah dalam kalangan murid dan telah menampakkan kesan yang positif kerana usaha ini telah menyebabkan peratus kehadiran semakin meningkat. 

Kemenjadian murid dari segi disiplin dan tingkahlaku juga menunjukkan perkembangan positif.  Berbagai usaha dilakukan bagi mengurangkan kes-kes disiplin terutamanya kes buli, pergaulan bebas dan gejala sosial diadakan  dalam usaha memertabatkan disiplin ini.  Kita rasa sangat bersyukur kerana SMK Agama Limbang bebas daripada kes-kes disiplin yang berat berkat usaha dan komitmen warga sekolah mengatasi gejala ini.

**Kesimpulan.**

Sebagai rumusannya, peningkatan kemenjadian murid menunjukkan perkembangan yang positif dalam tiga bidang utama ini bertitik tolak daripada  kesungguhan pentadbir sekolah dan warga sekolah yang lainnya. Pencapaian ini adalah hasil kesepaduan semua pihak yang ada yang sentiasa berkerjasama dan menunpukan komitmen tinggi dalam semua perkara sehinggalah dapat melonjakkan pencapaian sekolah dan murid. Dalam pada itu, kerjasama padu daripada PIBG dan agensi luar juga sangat berperanan dalam perkara ini. Pihak sekolah sangat berbesar hati kerana mendapat kerjasama dan komitmen padu daripada keduanya.  Kita berharap agar kecemerlangan ini akan berterusan sehingga ke suatu tahap yang membanggakan bukan sahaja peringakat negeri malah hingga ke peringkat antarabangsa.

## Pencapaian

PENCAPAIAN TERKINI 

BIDANG KURIKULUM : 

## Alamat
:Sekolah Menengah Kebangsaan Agama Limbang
:Km 11.7,Jalan Pandaruan, Peti Surat 493 
:98700, Limbang
:Sarawak, Malaysia
:Telefon = 01165750592
:Fax       = 6085666536
:E-mail  = smkalim@yahoo.com

## Pautan luar
*